gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu en gu gu gu gu gu gu gu gu gu gu gu gu gu gu gu gu gu gu fr gu gu gu gu gu gu gu gu gu gu gu gu gu gu gu gu gu gu gu gu gu gu gu fr gu fr gu gu gu gu gu fr gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કથા-સપ્તાહ : ગુમરાાહ (ન્યાય-અન્યાય - 3)
1  |  2  |  3  |  4
આતશે જિગરમાં આવેશ ભર્યો‍ : ભાઈને આપેલા વચન પ્રમાણે બધું કાયદાની હદમાં રહીને કરવાનું હતું એટલે લૉન્ગરૂટ લેવો પડ્યો. પોતે લૉ કર્યું, પ્રૅક્ટિસ શરૂ કરી ત્યાં સુધીમાં ખન્ના જમ્પ મારીને સુપ્રીમ ર્કોટ સુધી પહોંચી ચૂકેલો. મેં પણ દિલ્હીની વાટ પકડી. ક્યાંય મારો ભૂતકાળ સંકળાય નહીં એ માટે મારું નામ સુધ્ધાં ઑનપેપર બદલી ચૂકેલો : આતશમાંથી અક્ષર!
દેશમુખના હાથે ઘડાવાની સાથે હું ખન્નાની કરમકુંડળી ઉલેચતો રહ્યો. થોડુંઘણું સ્ટફ ભેગુંં પણ થયું. અલબત્ત, સંદિગ્ધ. ચોખ્ખા પુરાવા જજ જેવા આદમી ઓછો છોડે! કંઈક નક્કર મળે તો પાધરકો તેને ટાર્ગે‍ટ કરાય : તારાં પાપ કબૂલી લે, નહીંતર તારો ભાંડો હું ફોડીશ!
એ ‘કંઈક’ મળે એ પહેલાં નીમાનો પ્રવેશ થયો... તે ખન્નાની દીકરી હોવાનું જાણીને ભડકી જવાયેલું. તેની છોકરીને પ્રેમની જાળમાં ફાંસી બાપ સમક્ષ હથિયાર બનાવીને વાપર્યું હોય તો?
પરંતુ કુંવારી કન્યાનાં અરમાનો સાથે રમવાનો જીવ ન ચાલ્યો. ભાઈએ કહ્યું છે, મારે પાપ નથી કરવાનું!
છતાં જે થવાનું હોય છે એ થઈને રહે છે. સતતના સહવાસે બે યુવાન હૈયાંમાં પ્રેમની કૂંપળ ફૂટી. સ્વીકારની ઘડીએ
આતશે સર્વ કંઈ કબૂલીને પોતાની પાસેના પુરાવા દેખાડ્યા.
નીમા માટે એ વજ્રાઘાતની ક્ષણ હતી.
‘હું લૉના લાસ્ટ યરમાં હતો ત્યારે ચૌધરી અકસ્માતમાં મર્યો, બહુ મોટો ધક્કો હતો આ. ત્યારની ભગવાનને એક જ પ્રાર્થના કરી છે કે હું મારા ભાઈને નિષ્કલંક પુરવાર કરું ત્યાં સુધી ખન્નાને જીવતો રાખજે, મૂળ ગુનેગારને પણ સલામત રાખજે...’
આમાં બનાવટ નહોતી. આતશનો વલોપાત સ્પર્શી ગયો.
વિશાલનો કેસ આવ્યો હશે ત્યારે પોતે તો પૂરી ૧૫નીયે નહીં હોય... ત્યારે કેસ પર લક્ષ્ય દેવા જેટલી સૂઝ પણ નહીં. અત્યારે ફરી જૂની ક્રાઇમ ફાઇલ ઉખેળી તલસ્પર્શી અભ્યાસ કર્યો‍. દરેક ડીટેલ વિશાલની વિરુદ્ધ હતી. આજે એ પુરાવા કરતાં આતશની આપેલી સચ્ચાઈ વધુ ગહેરી, વધુ સાચી લાગે છે મને...
પિતાના વહેવાર પર હવે તેની બાજનજર રહેવા લાગી. આતશનું તથ્ય પરખાયું અને તેણે સંકલ્પ કર્યો‍ : તમારા ઇરાદામાં મને તમારી સાથી માનજો...
‘આતશ, પપ્પાનો પર્દાફાશ કરવાની એક ક્લુ મળી છે...’ નીમાએ મંદારનો કિસ્સો કહીને ઉમેર્યું, ‘તારા ઘટસ્ફોટ પછી પપ્પાની ગતિવિધિ પર મારી નજર ન હોત તો આંખેદેખ્યો પુરાવો મારાથી અજાણ જ રહેત... શું પપ્પા કે શું મંદાર... સમાજના પહેરી ગણાતાં ઉચ્ચ વર્ગનાં વ્યક્તિવિશેષોનો પર્દાફાશ સમાજની વચ્ચે થવો જોઈએ.’
એ તો ખરું, પણ સમાજને ભેગો કરવાનું બહાનું પણ જોઈએને.
‘એ બહાનું જેવુંતેવું નહીં હોય, એ પ્રસંગ જેવોતેવો નહીં હોય...’ નીમાના રણકારામાં વજ્રની દૃઢતા હતી, ‘એ હશે મારાં લગ્ન... એ પણ મંદાર સાથે!’
‘મારા પિતા કોઈ પુરાવાને ર્કોટમાં ટકવા નહીં દે... તેમની નબળાઈ હું છું આતશ, તેમની સાન ઠેકાણે લાવવા મારે જ કંઈક કરવું પડશે! ચોરીમાં એ દિવસે જે થશે એ કોઈની પણ કલ્પના બહારનું હશે.’
મારા-નીમાના એક થવામાં વિશાલભાઈના આર્શીવાદ હોય જ... રાધર તેમના આર્શીવાદથી જ આ થતું હોય પછી હવાલો નીમાને સોંપવામાં આનાકાની શી! અત્યાર સુધી તો બધું અમારા ધાર્યા મુજબ પાર પડ્યું છે. મંદાર જોડે સગાઈ થઈ. નીમાના તેજથી મંદાર બિચારો તેના પ્રભાવમાં રહે છે, નીમા તેને રમાડતી રહે છે... બાકીનું પણ અમારી યોજના મુજબ જ પાર પડશે.
જોકે લગ્નની એ રાતે વડા પ્રધાન, રાષ્ટ્રપતિ સહિતના મહાનુભાવોના મહેરામણમાં ખરેખર શું બનવાનું એની આતશને ત્યારે ક્યાં ખબર હતી?
ભારતીય સેનામાં વધતો અસંતોષ!
તેમનું ધ્યાન સમાચાર કરતાં ટીવીની રૂપકડી ન્યુઝ-રીડર પર વધુ હતું. કમાલની ચીજ ઘડી છે ઈfવરે આૈરત! આ બાઈ કપડાં વિના કેવી લાગતી હશે?
‘આ મામલે તમે ને તમારો સાળો બેઉ સરખા છો!’ સદ્ગત પત્નીનો અણગમો સાંભરી આવ્યો બ્રિગેડિયર અહમદ બેગને.
આમ તો સાળા-બનેવી વચ્ચે દોઢ દાયકાનો ફેર. ચોવીસની ઉંમરે પોતે મુંબઈની શકીલાબાનુને પરણ્યા ત્યારે તેનો ભાઈ નૂર મોહમ્મદ હશે નવથી દસ વરસનો... નિકાહ પછી તે મોટે ભાગે અમારી જોડે જ રહ્યો. મૂછનો દોરો ફૂટ્યો ત્યારથી છાંટાપાણીમાં ઉસ્તાદ. ૧૭ના ઉંબરે તેની પ્યાસ પારખીને મારાથી હસી જવાયેલું : તું સેક્સમાં
નૂરની રંગીની જોકે એક વાર જોખમી થઈ પડી. સોળેક વરસ અગાઉની વાત. નૂર ત્યારે હશે ૨૩થી ૨૪નો.
અમે ત્યારે શકીલાના પિયરમાં સોશ્યલ ફંક્શન નિમિત્તે મુંબઈ ગયેલા. ત્યાં હરવા-ફરવા માટે મેં સરકારી ગાડી મેળવી લીધેલી. વરસાદની એ મોસમમાં એક દહાડો નૂર બે દોસ્તો સાથે સેરસપાટાએ નીકળેલો. શરૂથી છાકટા બનેલા ત્રણેને વાસનાનો આફરો ચડ્યો ને એ ઠાલવવા માટે રસ્તે રઝળતી બારેક વરસની અનાથ બાળકીને તેમણે ઝડપી. વર્સોવાના નર્જિન વિસ્તારમાં તેમણે પશુ બનીને બાળકી પર અત્યાચાર ગુર્જાયો ને કોઈ આદમી તેમને જોઈ ગયો તો કારમાં ભાગી છૂટ્યાં. કમનસીબે તે બાળકી ગુજરી ગઈ. તેને હૉસ્પિટલ લઈ જનાર પેલા ગવાહે ગાડી પર સરકારી મહોર જોઈ હતી, જેના આધારે ખણખોદિયા ઇન્સ્પેક્ટર ચૌધરીને પગેરું મળતાં વાર નહોતી લાગી.
લકીલી, તે કરપ્ટ આદમી હતો. નૂરને તેણે હિન્ટ આપી, ભડકેલા નૂરે મને જાણ કરી.
અને મને યાદ આવ્યા જસ્ટિસ વશિષ્ઠ ખન્ના. અમારા એક સિનિયરને તેમણે આવા જ કશા પેચીદા કેસમાં કરેલી મદદ વિશે હું જાણતો હતો. આ સંદર્ભે અમે અગાઉ મYયા પણ હતા. અને હવે તો સૈન્યમાં મારું વજન પણ વધ્યું હતું.
હું તેમને મળ્યો. તેમની સલાહ સ્પષ્ટ હતી : નેવર લીવ ઍનીથિંગ ઓપન-એન્ડેડ. ઍલિબી ઊભી કરીને કે કોઈ પણ રીતે તમે નૂરને તો બચાવી લેશો, પણ પોલીસના ચોપડે કેસ પેન્ડિંગ બોલશે. દટાયેલું મડદું ગમે ત્યારે બેઠું થાય. એનાં કરતાં એ ગુનામાં કોઈને ગુનેગાર તરીકે ફિટ કરીને તેનો ર્કોટમાં ફેંસલો થઈ જવા દો તો ફરી એ કેસ ક્યારેય રીઓપન થઈ ન શકે...
તેમણે પ્લાન ઘડ્યો, ચૌધરીને સમજ આપી... મેડિકલ રર્પિોટની ગોઠવણ મારે કરવી પડી. પૈસા વેરતા શું નથી થતું!
- અને ખરેખર છોકરીને લઈને હૉસ્પિટલમાં પહોંચેલા પેલા આદમીને એવો ટ્રૅપ કરાયો કે બિચારાને ફાંસી જ મળી, એ પણ ખન્નાના જ હુકમે! અલબત્ત, આમાં પાણીની જેમ પૈસો વહ્યો, પણ કામ થયું એ મહkવનું...
‘આર્મીનો અસંતોષ ક્યાં જઈને અટકશે એ મહkવનું છે.’
ટીવીના બુલેટિનમાં મહિલાના સ્થાને હવે પુરુષ-રીડર બોલતો હતો એટલે બ્રિગેડિયરનું ધ્યાન શબ્દો પર ગયું.
‘અર્ણવસિંહે મૂકેલી પોસ્ટે વમળ સરજ્યાર઼્ એ પછીના આ અઠવાડિયામાં ત્રણ જવાન એક યા બીજી ફરિયાદની પોસ્ટ મૂકી ચૂક્યા છે. અસંતોષનો ઊકળતો ચરુ થમવાનું નામ નથી લેતો...’
- એ એમ ઠરવાનો પણ નથી!
પોતે મુસ્લિમ અને સેનાની આટલી કી પોસ્ટ પર એટલે પાકિસ્તાનની કુખ્યાત જાસૂસી સંસ્થા ત્લ્ત્વાળા પાછલાં થોડાંક વરસોથી હાથ મેળવવા પાછળ પડેલા, પણ પોતે હંમેશાં ટાળી જતા : કીપ માય વે ક્લીન! હું પાક મુસ્લિમ છું એટલે દેશભક્ત પણ છું...
બે વરસ અગાઉ પોતે ૩૨ વરસની સવિર્સછ પૂરી કરી ત્યારે એટલું ખરું કે નિયમ પ્રમાણે પોતે એલિજિબલ ઠરતાં મેજર જનરલની પદવી માટે મારી ભલામણ થશે... પણ એવું બન્યું નથી, મને બાયપાસ કરીને સરકાર બીજાને બઢતી આપી રહી છે. હું લઘુમતીમાં હોવાનું કારણ પણ પૂરતું નથી? ભીતર ઘૂંટાતી અકળામણમાં ત્લ્ત્ના ઉપરી મૌલાનાએ ઈંધણ નાખ્યું : ભારતના કેન્દ્રમાં હવે હિન્દુત્વવાદી સરકાર છે, મુસ્લિમને ઉપર નહીં આવવા દે.
ભડકો થયો. એની આંચ પર કસમ લઈને પોતે ત્લ્ત્ના ખોળામાં બેસી ગયા!
‘તમે નાહક બૉમ્બ-અટૅકમાં એનર્જી‍ બગાડો છો... જેનાથી તમારી ફેં ફાટે છે એ આર્મીમાં જ જોઈએ એટલો દારૂગોળો છે...’ પોતે જ વિચાર મૂકેલો. ‘હું અસંતોષથી પીડાઈને તમારો હાથો બની શકતો હોઉં તો આર્મીમાં બીજાં હજાર કારણ છે જે બળવો પ્રેરે!’
‘સેનામાં બળવો? મતલબ સરહદો સૂની? તો-તો તમે કહો એ આપીએ...’
આ સોદા અંતર્ગત પોતે ખુફિયા ઑપરેશન આદર્યું. પોતે રૂટ-લેવલ સુધી જોડાયા હોવાથી પ્રાથમિક વિગતો નખમાં હતી. એને થોડી તરાશીને પ્યાદાં નક્કી કયાર઼્ : જેમ કે અહીં હનુમંત મારું પ્યાદું બન્યો ને અર્ણવ મહોરું! આ આગ હજી પ્રસરવાની અને કયો અંજામ પામશે એ તો ખુદા જાણે!
‘મામલા જમ રહા હૈ...’ બે દિવસ પછી બ્રિગેડિયર પોતાના સૌથી વિfવાસુ લેફ્ટનન્ટને કહી રહ્યા છે, ‘અકરમ, અભી બાકી પ્યાદોં કો ચૂપ કરને કા વક્ત આ ગયા. જો ભી મોબાઇલ પે વિડિયો ભેજા વો હમારે આદમીયોં કી ભૂમિકા કા જિક્ર કરે તો મુસીબત હોગી... ઉનકો સાઇલન્ટ મોડ પે રખ દો.
ધડામ, ધડામ, ધડામ... ગોળીબારના અવાજે કૅમ્પસ જાગી ઊઠ્યું. સૈનિકો અલર્ટ થઈ ગયા.
ના, આ બાહરી હુમલો નહોતો... તપાસ કરતાં માલૂમ પડ્યું કે આ તો અક૨મે તેના જ ચાર સાથીઓને ગોળીબારમાં મારી નાખ્યા!
કારણ? અક૨મ કહે છે કે યહાં હિન્દુ સૈનિકો કો છુટ્ટી મિલતી હૈ, હમ મુસલમાનો કે સાથ ગૈરોં જેસા સલૂક હો રહા હૈ...
દેશભરમાં આના પડઘા પડ્યા. હુલ્લડ ફાટી નીકYયાં. સરકારે મીડિયા પર સેન્સરશિપ મૂકવી પડી.
બેગ ત્યારે મલકી રહ્યા હતા : ગુડ જૉબ અકરમ! તારું ઇનામ તારા પરિવારને પહોંચી ચૂક્યું છે...
આ બધું શું થઈ રહ્યું છે!
અર્ણવસિંહ ડઘાયો છે. હનુમંતે બનાવેલો વિડિયો પોસ્ટ થતાં જે હલચલ સર્જા‍ઈ એ ધારણા બહારની હતી. પોતાનું જોઈને બીજા જવાનોમાં હિંમત આવી હોય એમ એના અઠવાડિયામાં બીજા વિડિયો ફરતા થયા અને હવે અકરમનું આ કારસ્તાન...
તેણે ચાર દિવસ અગાઉ કરેલા ગોળીબારમાં હનુમંત પણ માર્યો ગયો.
‘કુછ બડી ગરબડ હૈ...’ મૃત્યુના આગલે દહાડે તે થોડો ગભરાયેલો, વહેમાયેલો મારી પાસે આવ્યો હતો, ‘મૈંને અકરમ કો બાત કરતે સુના...’ કહીને અટક્યો, જાણે કહેવું-ન કહેવું નક્કી ન કરી શકતો હોય. પોતે પણ બહુ જબરદસ્તી ન કરી. આમેય વિડિયો કર્યા પછી હું સાહેબોની ગુડ બુકમાં નથી...
બીજી સવારે હનુમંત વળી આવેલો,
‘યે તાવીજ રખ.’ આગ્રહભેર દોરીમાં
બાંધેલું તાવીજ પકડાવીને ઉમેર્યું, ‘મારી દોસ્તીની નિશાની. કહે છે કે મિલિટરીમાં મોટા પાયે ફેરફાર આવશે. મને ક્યાંક ટ્રાન્સફર મળી તો એમાં છૂપી તસવીર નિહાળીને મને યાદ કરજે... ’
‘તૂ આજ લુગાઇયોં જૈસી બાતે ક્યોં કર રહા હૈ...’ કહીને મારે તેને જોમમાં લાવવો પડ્યો... એના થોડા જ કલાકમાં બિચારો સ્વર્ગમાં ટ્રાન્સફર થઈ ગયો.
- અને અર્ણવસિંહના દિમાગમાં વીજળીના ઝબકારાનો ગડગડાટ થયો. હનુમંત ક્યાંક આ જ ટ્રાન્સફરની તો વાત નહોતો કરતો? તાવીજમાં તેનો ફોટો નહીં મૂકે, પણ...
તે દોડ્યો. પોતાના સામાનમાં કપડાની ગડી વચ્ચે દબાવી રાખેલું તાવીજ કાઢ્યું, કળ દબાવીને એનું પડ ખોલ્યું. તેની ધારણા સાચી પડી. અંદર ફોટો નહીં, ચબરખી ગડી વાળીને મૂકી હતી. એને ખોલીને વાંચતાં અર્ણવસિંહની આંખો અચરજ, આઘાતથી ફાટી ગઈ:
હું સૂબેદાર હનુમંતસિંહ એકરાર કરું છું કે આર્મીના અસંતોષના મૂળમાં બ્રિગેડિયર બેગ છે. અકરમ તેમનો ખાસ આદમી. તેમણે અસંતોષને બહેકાવાના મિશન પર મને રાખ્યો હતો. હવે એની ગરજ પૂરી થતાં તે ગમે ત્યારે મને ટપકાવી શકે એમ છે. મારું મૃત્યુ થાય તો આ લખાણને મારું ડાઇંગ ડેક્લેરેશન ગણવું.
હાયો રબ્બા. અર્ણવસિંહ ધબ દઈને
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.